**ДО**

**ГРУПАТА ОБЩИНСКИ СЪВЕТНИЦИ**

**„СДС-ГРАЖДАНИТЕ“**

**ДО**

**ГАЛИЧКА НИКОЛОВА**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш №ОбС-1139/18.09.2024 г.***

**ОТНОСНО:** Режим на паркиране до Административен съд Русе

**УВАЖАЕМИ ГОСПОЖИ И ГОСПОДА,**

# **УВАЖАЕМА ГОСПОЖО НИКОЛОВА,**

В Община Русе, с вх. №06-01-183#7/18.09.2024 г. постъпи питане относно въведения ограничителен режим на паркиране на ул. „Цариброд“ и ул. „Болград“.

Във връзка с горното Ви информирам, че на ул. „Цариброд“ пътните знаци са поставени във връзка с писмо, вх.№11-05-6/20.01.15 г. от г-жа Елга Цонева – тогавашен Председател на Административен съд Русе за обозначаване с пътен зн. В 28 и зона на действие на знака (забранената площ за паркиране пред съда), и доп. таб. Т17 с текст „Не важи за МПС с пропуск“ от гледна точка охрана на сградата чрез обособяване на зона за сигурност. Зоната за сигурност под формата на охраняем паркинг е въведена съгласно чл. 7, ал. 1, т.1, буква „д“ от Наредба № 4 от 10.01.2008 г. издадена от Министъра на правосъдието. Съгласно § 1, т. 7 от Наредбата: "Зона за сигурност" е съответна територия в обекта или прилежащата му инфраструктура, в която се осъществява контрол или пропускателен режим. В чл. 8, ал. 1 от същата Наредба е указано, че с цел осигуряване на безопасността и охраната на обектите на съдебната власт следва да се извършва контрол на движението около обекта. Чл. 25, ал. 1 от Наредбата предвижда контрол и ограничаване на достъпа до зоните по чл. 7, който да се осъществява чрез контролиран достъп на лица и превозни средства, чрез прилагане на пропускателен режим или други подходящи мерки. Поставянето на пътната сигнализация е разгледано и прието на заседание на Комисията по организация и безопасност на движението (КОБД) – Протокол №2/23.01.2015 г.

Впоследствие поради затруднения в движението по ул. „Болград“ по предложение от г-н Диан Григоров Василев – председател на Административен съд-Русе за промяна посочността на движение по ул. „Болград“, на заседание на КОБД, проведено на 28.05.2020 г. е взето решение за въвеждане на еднопосочно движение по нея в посока от ул. „Пирот“ към ул. „Цариброд“ и за осигуряване зона за сигурност на Административен съд Русе – Протокол №5/28.05.2020 г.

Пътната сигнализация е изпълнена на основание тези две решения и във връзка с чл.3, ал.1 от Закона за движение по пътищата (ЗДвП).

Въвеждането на забрани и ограничителни режими, свързани с организацията на движението по пътната и уличната мрежа не е разпореждане с публична общинска собственост, а регламентиране на определени със съответните закони и наредби правила за ползване на тази мрежа.

С уважение,

ПЕНЧО МИЛКОВ

*Кмет на Община Русе*